 Ụlọ Nche, Nke 6 2017  Olee Onyinye Kacha Onyinye Niile?A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye si ndị mmadụ nobi akwado ọrụ a.Ị chọọ inye onyinye, biko gaa na Ọ gwụkwala ma è dere aha Baịbụl ọzọ, amaokwu Baịbụl ndị e dere nakwụkwọ a si na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.MAGAZIN A bụỤlọ Nchena-enye Jehova Chineke, bụ Onye na-achị eluigwe na ụwa, otuto. Ozi ọma dị na ya na-akasi ndị mmadụ obi. Ozi ọma ahụ bụ na Alaeze Chineke, nke bụ ọchịchị dị neluigwe, ga-eme ka ajọ omume niile kwụsị noge na-adịghị anya, meekwa ka ụwa ghọọ paradaịs. Ọ na-agwa ndị mmadụ ka ha nwee okwukwe na Jizọs Kraịst, bụ onye nwụrụ ka anyị wee nweta ndụ ebighị ebi, onye bụkwa Eze na-achị ugbu a nAlaeze Chineke. Ndịàmà Jehova na-ebipụta magazin a kemgbe afọ 1879. Ọ naghị etinye aka na ndọrọ ndọrọ ọchịchị. Ihe niile ọ na-ekwu si na Baịbụl.Isiokwu Ndị Dị na Magazin AOkwu MmaliteOLEE IHE I CHERE?Olee onye kacha enye onyinye ma neluigwe ma nụwa?Ezi onyinye ọ bụla na onyinye ọ bụla zuru okè si nelu bịa, nihi na ọ na-esi naka Nna nke ìhè eluigwe abịa.Jems 1:17.Ụlọ Nchea kwuru otú anyị ga-esi egosi na obi dị anyị ụtọ maka otu onyinye kacha onyinye niile Chineke nyere anyị.Ọ Bụ Onyinye Kacha Mma E Nyetụrụla MIhe a bụ ihe otu nwata nwaanyị dị afọ iri na atọ kwuru mgbe mmadụ nyere ya obere nkịta. Otu nwaanyị ịchụ nta ego doro anya kwuru na kọmputa papa ya nyere ya mgbe ọ nọ nụlọ akwụkwọ sekọndrị mere ka ndụ ya ka mma. Otu nwoke lụrụ nwaanyị ọhụrụ kwuru na onyinye kachanụ e nyetụrụla ya bụ kaadị nwunye ya ji aka ya mee, nke o nyere ya nụbọchị ha na-echeta otu afọ ha gbara akwụkwọ.Nafọ ọ bụla, ndị mmadụ na-eji oge buru ibu agbalị ịchọta onyinye ha chere kacha mma ha ga-enye enyi ha ma ọ bụ nwanne ha noge a na-eme ememme pụrụ iche. Ọtụtụ nime ha ga-enwekwa mmasị ka ndị ha nyere onyinye kwuo ụdị ihe ahụ ụfọdụ ndị kwuru na paragraf bu nke a ụzọ. Gịnwa kwanụ? Ị ga-achọ inye mmadụ onyinye ga-eme ya obi ụtọ ma ọ bụkwanụ ka mmadụ nye gị onyinye ga-eme gị obi ụtọ?Ihe mere inye mmadụ onyinye ji magbuo onwe ya abụghị naanị na ọ ga-eme onye e nyere ya obi ụtọ, kamakwa, ọ na-eme ka onye nyere onyinye ahụ nweekwa obi ụtọ. A sị ka e kwuwe, Baịbụl sịrị: A na-enweta obi ụtọ ka ukwuu ninye ihe karịa ka a na-enweta nịnara ihe. Ọrụ Ndịozi 20:35 Neziokwu, onye nyere mmadụ onyinye na-enwekwu obi ụtọ ma onye o nyere ya jiri ya kpọrọ ihe.Oleezi ihe ị ga-eme ka onyinye i nyere mmadụ mee ma gịnwa ma onye i nyere ya ezigbo obi ụtọ? Ọ bụrụ na o siere gị ike ịmata onyinye kacha mma ị ga-enye mmadụ, gịnị ga-enyere gị aka inye onye ahụ ihe ga-eme ya obi ụtọ?Mbọ Ndị Mmadụ Na-agba Ịchọta Onyinye Kacha MmaMmadụ ịmata onyinye kacha mma ọ ga-enye mmadụ abụghị obere ọrụ. A sịdị kwuwe, ọ bụ onye e nyere onyinye ga-ekwu ma onyinye ahụ ọ baara ya uru ma ọ bụ na ọ baghịrị ya uru. Ihe ọzọ bụ na ihe e nyere otu onye ya adị ya mma nwere ike ọ gaghị adị onye ọzọ mma.Dị ka ihe atụ, e nye onye na-eto eto ihe dị ka ekwentị ọgbara ọhụrụ, o nwere ike ịdị ya ka è nyela ya ụwa niile. Ma onye toro eto nwere ike inwe ezigbo obi ụtọ ma e nye ya ihe dị ka ihe olu nne ya ochie ji kpọrọ ihe. Nobodo ụfọdụ, onyinye kacha amasị ma nwata ma okenye bụ ego, nihi na ọ ga-eme ka onye e nyere ya jiri ya mee ihe dị ya mma.Nagbanyeghị na ịmata onyinye kacha mma a ga-enye mmadụ anaghị adịcha mfe, ike anaghị agwụ ọtụtụ ndị ma ha chọwa ihe kacha mma ha ga-enye onye ha hụrụ nanya. Ọ bụ eziokwu na ọ bụghị mgbe niile ka anyị ga-amatali onyinye kacha mma anyị ga-enye mmadụ, ma e nwere ihe ndị anyị ga-eburu nobi nwere ike inyere anyị aka. Ka anyị leba anya nihe anọ nime ha.Ihe na-agụkarị onye ahụ.Otu nwoke bi na Belfast, nke dị nEbe Ugwu Ayaland kwuru na ígwè e nyere ya mgbe ọ dị ihe dị ka afọ iri ma ọ bụ iri na otu bụ onyinye kacha mma e nyetụrụla ya. Maka gịnị? Ọ sịrị, Ọ na-agụsi m ike inwe ígwè. Ihe ahụ o kwuru gosiri na ihe na-agụ mmadụ nwere ike ime ka ihe e nyere ya mee ya obi ụtọ ma ọ bụ ghara ime ya obi ụtọ. Nihi ya, chee gbasara onye ị chọrọ inye onyinye. Gbalịa chọpụta ihe o nwere ike iji kpọrọ ihe, nihi na ọ bụ ihe mmadụ ji kpọrọ ihe na-agụkarị ya. Dị ka ihe atụ, ndị mpa nnukwu na ndị mma nnukwu anaghị eji ha na ụmụ ha ịnọrị egwu egwu. O nwere ikeịna-agụha agụụ ịna-ahụ ụmụ ha na ụmụ ụmụ ha mgbe mgbe. Ọ bụrụ na ndị ezinụlọ ha na-eme, ha gụrụ gụrụ, ha na ụmụ ha agaa leta ndị mụrụ ha ma ọ bụkwanụ kpọrọ ha mee mkpapụ, o nwere ike ịtọgbu ha atọgbu karịa onyinye ọ bụla ọzọ a ga-enye ha.Ihe ga-enyere mmadụ aka ịmata ihe na-agụ onye ọzọ bụ ịna-ege ntị nke ọma. Baịbụl gwara anyị ka anyị na-anụ ihe ngwa ngwa, ma ghara ịna-ekwu okwu ngwa ngwa. Jems 1:19 Gị na ndị enyi gị maọ bụ ụmụnne gị na-akparịta ụka, gee ha ntị nke ọma ka ị mara ma ị ga-achọpụta ihe na-amasị ha na ihe na-anaghị amasị ha. Ọ bụrụ na ị chọpụta ihe na-amasị ha, i nweziri ike inye ha onyinye ga-eme ha ezigbo obi ụtọ.Ihe dị onye ahụ mkpa.Mmadụ nwere ike iji obere ihe e nyere ya kpọrọ oké ihe ma ọ bụrụ na o nwere mkpa o gbooro ya. Ma, olee otú ị ga-esi ama ihe dị onye ọzọ mkpa?O nwere ike ịdị ka otú kacha mfe isi mata ihe dị onye ị chọrọ inye onyinye mkpa bụ ịjụ ya ihe ọ chọrọ. Ma, ọtụtụ anaghị achọ ka onye ha chọrọ inye ihe mara na ha chọrọ inye ya ihe. Ha na-achọkarị inye mmadụ onyinye dị mma onye ahụ na-atụghị anya ya. Ihe ọzọkwa bụ na ndị mmadụ nwere ike ịna-ekwu ihe ndị na-amasị ha na ihe ndị na-anaghị amasị ha, ma ọtụtụ mgbe, ọ na-esiri ha ike ịgwa mmadụ ihe bụ mkpa ha.Nihi ya, na-eleru anya ala ka i nwee ike ịchọpụta ihe ndị nwere ike ịdị onye ahụ mkpa. Jụọ onwe gị ma onye ahụ ọ ka na-eto eto ka ò meela agadi. Ọ lụọla di ma ọ bụ nwunye? Ya na di ma ọ bụ nwunye ya hà gbara alụkwaghịm? Di ma ọ bụ nwunye ya ọ dị ndụ ka ọ nwụọla? Ọ na-arụ ọrụ ka ọ laala ezumike nká? Chezie echiche ihe i nwere ike inye onye ahụ, ga-egboro ya mkpa ya.Ọ bụrụ na ị chọrọ ịghọta ihe dị onye ị chọrọ inye onyinye mkpa, jụọ ndị nọtụrụla nụdị ọnọdụ onye ahụ nọ na ya. Ha nwere ike ịgwa gị ihe na-adị ndị nọ nụdị ọnọdụ ahụ mkpa nke ọtụtụ ndị na-amaghị. I mee ya, o nwere ike ime ka i nye onye ahụ ihe ga-adị ya mkpa nke na-agaghị agbata ọtụtụ ndị nuche.Oge e nyere ya.Baịbụl sịrị: Lee nnọọ ka okwu e kwuru noge ya si dị mma! Ilu 15:23 Ihe a Baịbụl kwuru gosiri na oge anyị ji kwuo ihe ụfọdụ nwere ihe o mere. Ọ bụkwa otú ahụ ka ọ dị nihe gbasara inye mmadụ onyinye. Otú ahụ okwu e kwuru noge kwesịrị ekwesị nwere ike ime onye a gwara ya ezigbo obi ụtọ ka ihe e nyere mmadụ noge kwesịrị ekwesị nwere ike ime onye ahụ ezigbo obi ụtọ.Oge ụfọdụ ndị na-ejikarị enye ibe ha onyinye bụ mgbe enyi ha na-agba akwụkwọ, mgbe onye na-eto eto na-agụcha akwụkwọ ma ọ bụ mgbe di na nwunye na-atụ anya ịmụ nwa ọhụrụ ha. Ụfọdụ ndị na-eme, nafọ ọ bụla, ha edepụta ememme ndị pụrụ iche ha na-atụ anya a ga-eme nafọ na-eso ya. Ọ na-emezi ka ha nwee oge ịchọta onyinye ga-adaba adaba noge ememme nke ọ bụla.Neziokwu, i kwesịghị ichewa ka oge emmeme ruo tupu gị enye mmadụ onyinye. E nweghị oge i nyere mmadụ ihe, gị aghara inwe obi ụtọ. Ma, i kwesịkwara ịkpachara anya. Dị ka ihe atụ, ọ bụrụ na e nweghị ihe doro anya mere nwa okorobịa ji nye nwa agbọghọ onyinye, nwa agbọghọ ahụ nwere ike chewe na o ji ya na-agwa ya na ọ chọrọ ka ha kpawa. Ọ bụrụ na ọ bụghị ihe nwa okorobịa ahụ bu nobi, ụdị onyinye ahụ were ike ịkpata nsogbu. Ọ bụ ihe a mere anyị ga-eji leba anya nihe ọzọ dị mkpa, ya bụ, ihe onye na-enye onyinye bu nobi.Ihe onye na-enye onyinye bu nobi.Ihe atụ ahụ anyị mere gosiri na ọ dị mma mmadụ ibu ụzọ chee gbasara ihe onye ọ chọrọ inye onyinye ga-eche nobi ya. Ihe ọzọkwa bụ naonye na-enye onyinyeahụ kwesịkwara ichebara iheyanwabu nobi echiche. Nagbanyeghị na ụfọdụ ndị nwere ike iche na ha bu ezigbo ihe nobi na-enye onyinye, ọtụtụ ndị na-enye onyinye noge ememme pụrụ iche nafọ nihi na ndị ọzọ na-enye. Ebe ndị ọzọ na-enye ihe nihi na ha chọrọ ka e nyekwa ha ma ọ bụ ka e menyere ha.Gịnị ka ị ga-eme iji buru ezigbo ihe nobi na-enye onyinye? Baịbụl sịrị: Ka ihe niile unu na-eme bụrụ nịhụya. 1 Ndị Kọrịnt 16:14 Ọ bụrụ na ihe mere i ji nye mmadụ onyinye bụ nihi na ị hụrụ ya nanya ma ọ bụ na ị chọrọ inyere ya aka, o yikarịrị ka ọ ga-eji obi ụtọ anabata ya, gịnwa enweekwa ezigbo obi ụtọ. Mgbe ọ bụla i ji obi gị niile nye mmadụ ihe, ị na-eme Nna anyị nke eluigwe obi ụtọ. Pọl onyeozi jara Ndị Kraịst nọ na Kọrịnt mma mgbe ha ji obi ha niile nye onyinye iji nyere Ndị Kraịst ibe ha nọ na Judia aka ná nsogbu ha. Ọ gwara ha,sị: Chineke hụrụ onye na-eji obi ụtọ enye ihe nanya.2 Ndị Kọrịnt 9:7.Ichebara ihe ndị a anyị tụlerela echiche nwere ike inyere gị aka inye ndị ọzọ onyinye ga-eme ha obi ụtọ. E nwere ihe jikọrọ ihe ndị a anyị tụlere na ihe Chineke mere iji nye anyị onyinye kacha onyinye niile. Anyị na-agba gị ume ka ị gụọ isiokwu na-esonụ ka ị chọpụta ihe onyinye ahụ bụ.Olee Onyinye Kacha Onyinye Niile?Baịbụl sịrị: Ezi onyinye ọ bụla na onyinye ọ bụla zuru okè si nelu bịa, nihi na ọ na-esi naka Nna nke ìhè eluigwe abịa. Jems 1:17 Amaokwu a na-ekwu na Nna anyị nke eluigwe bụ Jehova Chineke na-emesapụ aka. Ma, nime onyinye niile o nyerela ụmụ mmadụ, e nwere otu nke kachanụ. Olee nke ọ bụ? Jizọs gwara anyị nke ọ bụ naJọn 3:16. Ọ sịrị: Chineke hụrụ ụwa nanya nke ukwuu nke na o nyere Ọkpara ọ mụrụ naanị ya, ka e wee ghara ibibi onye ọ bụla nke nwere okwukwe na ya, kama ka o nwee ndụ ebighị ebi.Onyinye a Chineke nyere anyị Ọkpara ọ mụrụ naanị ya bụ onyinye kachanụ onye ọ bụla nime anyị nwere ike inweta, nihi na ọ ga-eme ka anyị nwere onwe anyị pụọ naka mmehie, ịka nká na ọnwụ. Abụ Ọma 51:5;Jọn 8:34 E nweghị ihe anyị ga-emeli nonwe anyị iji nwere onwe anyị. Ma, nihi na Chineke hụrụ anyị nanya nke ukwuu, o nyere anyị ihe ga-eme ka anyị nwere onwe anyị. Jehova Chineke nyere anyị Ọkpara ọ mụrụ naanị ya bụ Jizọs Kraịst ka ọ bụrụ ihe mgbapụta. O si otú ahụ mee ka ụmụ mmadụ bụ ndị na-erubere ya isi nwee olileanya ịdị ndụ ebighị ebi. Ma, gịnị bụ ihe mgbapụta? Gịnị mere o ji dị mkpa? Oleekwa otú ọ ga-esi abara anyị uru?Ihe mgbapụta bụ ụgwọ a kwụrụ iji zụtaghachi ihe furu efu ma ọ bụ iji gbapụta ihe e ji eji. Baịbụl gosiri na nne na nna anyị mbụ bụ Adam na Iv enweghị mmehie mgbe e kere ha, ha nwekwara olileanya na ha na ụmụ ha ga-amụta ga-adị ndụ ebighị ebi na paradaịs. Jenesis 1:26-28 Ọ dị mwute na ha nupụụrụ Chineke isi, si otú ahụ tụfuo olileanya ahụ ha nwere ma ghọọ ndị mmehie. Gịnị ka ihe a ha mere kpatara? Baịbụl sịrị: Mmehie si naka otu mmadụ bata nụwa, ọnwụ esikwa ná mmehie bata, ọnwụ wee si otú ahụ gbasaa ruo mmadụ niile nihi na ha niile mehiere. Ndị Rom 5:12 Adam nyefere ụmụ ya mmehie na ọnwụ, kama inyefe ha ndụ zuru okè.A chọọ ịgbapụta ihe, ihe mgbapụta a ga-akwụ na ihe e tụfuru ga-aharịrị. Mgbe Adam kpachaara anya nupụrụ Chineke isi, o mehiere Chineke, si otú ahụ tụfuo ndụ ya, ya bụ, ndụ mmadụ zuru okè. Baịbụl kwuru na mmehie ahụ Adam mere mere ka ụmụ ya bụrụ ohu mmehie na ọnwụ. Nihi ya, a ga-ejikwa ndụ mmadụ zuru okè, ya bụ, ndụ Jizọs, chụọ àjà ka e nwee ike ime ka ụmụ mmadụ nwere onwe ha naka mmehie na ọnwụ. Ndị Rom 5:19;Ndị Efesọs 1:7 Ọ bụ nihi na Chineke ji aka ya kwụọ ihe mgbapụta ahụ mere anyị ji nwee olileanya ịdị ndụ ebighị ebi nelu ụwa mgbe ọ ga-aghọ paradaịs. Ihe a ka Adam na Iv tụfuru.Mkpughe 21:3-5.Ebe ọ bụ na ihe mgbapụta ahụ Chineke nyere anyị ga-eme ka anyị nwee ike ịdị ndụ ebighị ebi, o doro anya na ọ bụ ya bụ onyinye kachanụ e nyetụrụla anyị. Iji ghọta ihe mere o ji bụrụ onyinye zuru okè, ka anyị hụ otú o si daba nihe ndị ahụ anyị kwuru nisiokwu bu nke a ụzọ nke na-eme ka onyinye mee mmadụ obi ụtọ.O mezuru ihe na-agụ anyị.E kere ụmụ mmadụ ka ịdị ndụ ebighị ebi na-agụsi ha agụụ ike. Ekliziastis 3:11 Ọ bụ eziokwu na anyị agaghị enyeli onwe anyị ndụ ebighị ebi, ma, nihi ihe mgbapụta ahụ, anyị nwere ike ịdị ndụ ebighị ebi. Baịbụl kwuru, sị: Nihi na ụgwọ ọrụ nke mmehie na-akwụ bụ ọnwụ, ma onyinye nke Chineke na-enye bụ ndụ ebighị ebi site naka Kraịst Jizọs Onyenwe anyị.Ndị Rom 6:23.O gboro mkpa anyị.Ụmụ mmadụ agaghị enyeli ihe mgbapụta ahụ. Baịbụl kwuru, sị: Ọ dịghị otu nime ha pụrụ ịnapụta nwanne ya ma ọlị, Ọ dịghịkwa nke pụrụ inye Chineke ihe mgbapụta maka ya; Ihe mgbapụta a ga-akwụ maka mkpụrụ obi ha dị oké ọnụ Nke na ọ dịghị adị ruo mgbe ebighị ebi. Abụ Ọma 49:7, 8 Nihi ya, ọ dị anyị ezigbo mkpa ka Chineke nyere anyị aka ka anyị nwee ike inwere onwe anyị naka mmehie na ọnwụ. Chineke nyere anyị ihe dị anyị mkpa site ná ntọhapụ nke si nihe mgbapụta ahụ Kraịst Jizọs kwụrụ.Ndị Rom 3:23, 24.E nyere ya noge dabara nnọọ adaba.Baịbụl gwara anyị, sị: Mgbe anyị ka bụ ndị mmehie, Kraịst nwụrụ nihi anyị. Ndị Rom 5:8 Ebe ọ bụ mgbe anyị ka bụ ndị mmehie ka Chineke nyere anyị ihe mgbapụta ahụ, o gosiri na ọ hụrụ anyị nanya neziokwu nagbanyeghị na anyị bụ ndị mmehie. Ihe mgbapụta ahụ mekwara ka anyị nwee olileanya na ihe ga-aka mma nagbanyeghị na anyị na nsogbu ndị mmehie na-akpata ka na-alụ.E bu ezigbo ihe nobi nye ya.Baịbụl gwara anyị ihe mere Chineke ji nye anyị Ọkpara ya ka ọ bụrụ ihe mgbapụta. O kwuru, sị: Ọ bụ site nihe a ka e mere ka ịhụya Chineke pụta ìhè nebe anyị nọ, nihi na Chineke zitere Ọkpara ọ mụrụ naanị ya nụwa ka anyị nwee ike inweta ndụ site naka ya. Ịhụya ahụ si otú a dịrị, ọ bụghị na ọ bụ anyị hụrụ Chineke nanya, kama na ọ bụ ya hụrụ anyị nanya.1 Jọn 4:9, 10Olee otú ị ga-esi egosi na obi dị gị ụtọ maka onyinye a kacha onyinye niile? Cheta na Jizọs kwuru naJọn 3:16, na ọ bụ naanị ndị nwere okwukwe na ya ka a ga-azọpụta. Baịbụl kwuru na okwukwe bụ atụmanya e ji naka na ihe ndị a na-ele anya ha ga-emezu. Ndị Hibru 11:1 Ọ bụrụ na ị chọrọ inwe ụdị atụmanya ahụ e ji naka, i kwesịrị ịmata Chineke nke ọma. Ọ bụ ya mere anyị ji na-agba gị ume ka ị mụọ banyere Jehova Chineke, bụ Onye nyere anyị onyinye a zuru okè, mụọkwa gbasara ihe ị ga-eme ka i nweta ndụ ebighị ebi nke àjà Jizọs chụrụ ga-eme ka i nwee ike inweta.I nwere ike ịmụta ihe ndị a ma ị gụọ ihe ndị Baịbụl na-akụzi dị na  Obi ga-atọ Ndịàmà Jehova ụtọ inyere gị aka. Obi siri anyị ike na ka ị na-amụ banyere onyinye a kachanụ Chineke nyere anyị, ya ana-abara gị uru, ọ ga-eme ka i kwuo, sị: Ekele dịrị Chineke site naka Jizọs Kraịst Onyenwe anyị!Ndị Rom 7:25.Olee Otú Jizọs Dị nEziokwu?Noge Jizọs nọ nụwa, e nweghị onye sere ya foto ma ọ bụ kpụọ ya nihe. Nagbanyeghị ya, kemgbe ọtụtụ narị afọ, ọtụtụ ndị e seela ya nakwụkwọ na nihe ndị ọzọ.O doro anya na ndị ahụ sere Jizọs amaghị otú ọ dị neziokwu. E nwere ihe ụfọdụ na-ekpebi otú ha si ese Jizọs. Otu bụ omenala ha, ọzọ abụrụ okpukpe ha, nakwa ihe onye sịrị ha see ya chọrọ. Otú ha si ese Jizọs ma ọ bụ na-akpụ ya nwere ike ime ka ndị mmadụ ghọtahie onye Jizọs bụ na ihe ndị ọ kụziri.Ụfọdụ ndị na-ese Jizọs ya adịrị ka onye na-enweghị ume, nwee ogologo ntutu, nweekwa obere afụ ọnụ, ma ọ bụ ha esee ihu Jizọs, ya adị ka onye ike ụwa gwụrụ. E nwekwara ndị na-ese ya ka onye dị ebube nke nwere ihe dị ka ọkụ gburugburu isi ya ma ọ bụ mee ka o yie ihu atọ ọchị. Ihe ndị a ha na-ese, ọ bụ otú Jizọs dị neziokwu? Olee otú anyị ga-esi amata otú ọ dị? Otu nime ihe ndị ga-enyere anyị aka ịmata otú ọ dị bụ ịmụ ihe ndị Baịbụl kwuru gbasara ya. Ha ga-enyere anyị aka ịmata otú ọ ga-abụ na ọ dị.Ị KWADEBEERE M AHỤO yiri ka Jizọs ó kwuru ihe a nekpere mgbe a na-eme ya baptizim. Ndị Hibru 10:5;Matiu 3:13-17 Olee otú ahụ ahụ dị? Ihe dị ka afọ iri atọ tupu e mee Jizọs baptizim, mmụọ ozi Gebriel gwara Meri, sị: Ị ga-atụrụ ime, mụọ Ọkpara Chineke. Luk 1:31,35 Nihi ya, Jizọs zuru okè otú ahụ Adam zuru okè mgbe e kere ya. Luk 3:38;1 Ndị Kọrịnt 15:45 Ọ ga-abụrịrị na Jizọs bụ dimkpa nwoke mara mma. Ọ ga-abụkwa na o nwere otú ya na Meri nne ya, bụ onye Juu, si yie.Jizọs nwere afụ ọnụ nihi na ọ bụ ihe e ji ama ndị Juu. Ma, ndị Rom anaghị eruwe afụ ọnụ. Ụdị afụ ọnụ ahụ na-egosi na e kwesịrị ịkwanyere onye nwere ya ùgwù. Ọ naghị eto oké ogologo ma ọ bụ dịrị ghaa ghaa ghaa. O doro anya na Jizọs na-akpụlata afụ ọnụ ya, na-akpụdakwa isi ya ka ọ dị mma nanya. Noge ahụ, ọ bụ naanị ndị Naziraịt, dị ka Samsịn, bụ ndị na-anaghị akpụ isi ha.Ọnụ Ọgụgụ 6:5;Ndị Ikpe 13:5.Si mgbe Jizọs bụ nwata ruo mgbe ọ dị ihe dị ka afọ iri atọ, ọ nọ na-arụ ọrụ ịkwa nkà. O jighịkwa ngwá ọrụ ọgbara ọhụrụ ndị e nwere ugbu a na-arụ ya. Mak 6:3 Nihi ya, ọ ga-abụrịrị na Jizọs siri ike. Mgbe Jizọs malitere ikwusa ozi ọma nụwa, o ji aka ya chụpụ ndị niile chị atụrụ na ehi bịa nụlọ nsọ, ọ wụfukwara mkpụrụ ego nke ndị na-agbanwe ego ma kpuo tebụl ha ihu. Jọn 2:14-17 Ọ bụ onye siri ezigbo ike ga-emeli ụdị ihe a. Jizọs ji ahụ ahụ Chineke kwadebeere ya rụzuo ọrụ Chineke nyere ya. Ọ sịrị: Aghaghịkwa m izisara obodo ndị ọzọ ozi ọma alaeze Chineke, nihi na ọ bụ nke a mere e ji zite m. Luk 4:43 Jizọs ji ụkwụ gazuo ebe niile na Palestaịn, na-ekwusa ozi ọma. Ihe a abụghị obere ọrụ. O gosiri na ọ gbasiri ike neziokwu.BỊAKWUTENỤ M,. . .M GA-EMEKWA KA UNU NWETA UMEJizọs na-emesapụrụ ndị mmadụ ihu. Otú a o si eme mere ka ọ dịrị ndị na-adọgbu onwe ha nọrụ na ndị e boro ibu dị arọ mfe ịbịakwute ya. Matiu 11:28-30 Otú o si hụ ndị mmadụ nanya ma na-egosi ha obiọma gosiri na ihe o kwuru na ọ ga-eme ka ndị chọrọ ịmụta ihe naka ya nweta ume, bụ eziokwu. Ụmụaka chọdịrị ịbịakwute Jizọs nihi naBaịbụl kwuru, sị: O kukwaara ụmụaka naka ya.Mak 10:13-16.Ọ bụ eziokwu na Jizọs hụsiri anya tupu ya anwụọ, ma ọ pụtaghị na ọ bụ onye ike ụwa gwụrụ. Dị ka ihe atụ, o nyeere ndị na-agba akwụkwọ na Kena aka, mee ka mmiri ghọọ mmanya na-atọ ezigbo ụtọ. Jọn 2:1-11 Noge ndị ọzọ, ọ kụziiri ndị mmadụ ihe ndị ga-abara ha uru.Matiu 9:9-13;Jọn 12:1-8.Karịchaa, Jizọs kụziiri ndị mmadụ ihe otú mere ka ọ gụsiwa ha agụụ ike ịdị ndụ ebighị ebi. Jọn 11:25, 26;17:3 Mgbe ndị na-eso ụzọ ya iri asaa si ikwusa ozi ọma lọta ma kọọrọ ya otú ozi ha si gaa nke ọma, ọ gwara ha sị: Ṅụrịanụ ọṅụ nihi na e dewo aha unu neluigwe. Jizọs nwekwara oké ọṅụ.Luk 10:20, 21.UNU ONWE UNU AGAGHỊ ADỊ OTÚ AHỤNdị isi okpukpe noge Jizọs biri ndụ nụwa, na-achọ ụzọ ha ga-esi eme ka ndị mmadụ mara na ha bụ ndị isi ha ma na-akwanyere ha ùgwù pụrụ iche. Ọnụ Ọgụgụ 15:38-40;Matiu 23:5-7 Ma Jizọs adịghị ka ha. Ọ gwara ndịozi ya ka ha ghara ịna-eme ndị ọzọ ka à ga-asị na ọ bụ ha nwe ha. Luk 22:25, 26 Jizọs gwadịrị ha, sị: Lezienụ anya maka ndị odeakwụkwọ bụ ndị na-achọ ka ha yiri uwe mwụda na-ejegharị ma na-achọ ka a na-ekele ha nọma ahịa.Mak 12:38.Jizọs anaghị eme onwe ya ka ọ pụọ iche nebe ndị ọzọ nọ. O nwedịrị oge ọ na-adịrịghị ndị mmadụ mfe ịmata ya nebe ìgwè mmadụ nọ. Jọn 7:10, 11 Jizọs na ndịozi ya iri na otu kwesịrị ntụkwasị obi nọrọ, ị gaghị eji otú ọ dị nanya mata ya. Ọ bụ ya mere Judas ji sị na ọ ga-esusu Jizọs ọnụ ka ọ bụrụ ihe àmà ndị ọ ga-arara ya nye ga-eji amata ya.Mak 14:44, 45.Ọ bụ eziokwu na Baịbụl ekwughị ọtụtụ ihe gbasara otú Jizọs dị, o doro anya na otú ọtụtụ ndị si esekarị ya abụghị otú ọ dị neziokwu. Ma, e nwere ihe kwesịrị ịdị anyị mkpa ugbu a karịa ịma otú Jizọs dịneziokwu.Ọ bụ ịma otú anyị si were Jizọs taa.NOGE NA-ADỊGHỊ ANYA, ỤWA AGAGHỊKWA AHỤ M ỌZỌAwa ole na ole Jizọs kwuchara ihe a, ọ nwụrụ, e liekwa ya. Jọn 14:19 O nyere ndụ ya ka ọ bụrụ ihe mgbapụta nọnọdụ ọtụtụ mmadụ. Matiu 20:28 Nụbọchị nke atọ ọ nwụchara, Chineke kpọlitere ya ka mmụọ ma mee ka ọ pụta ìhè, nihu ụfọdụ ndị na-eso ụzọ ya. 1 Pita 3:18;Ọrụ Ndịozi 10:40 Olee otú Jizọs dị mgbe ahụ ọ pụtara nihu ha? O doro anya na ọ dị iche notú ha sibu mara ya nihi na ndị na-eso ụzọ ya ha na ya na-esokarị amatalighị ya ozugbo. Meri Magdalin chere na ọ bụ onye na-elekota ubi ebe ahụ e liri ya. Ndị na-eso ụzọ ya abụọ nọ na-aga Emeọs chere na ọ bụ onye mbịarambịa nobodo ahụ.Luk 24:13-18;Jọn 20:1,14, 15.Olee otú anyị kwesịrị isi were Jizọs taa? Mgbe ihe karịrị afọ iri isii Jizọs nwụrụ gachara, Jọn onyeozi hụrụ Jizọs nọhụụ. Jọn ahụghị Jizọs ka onye na-anwụ anwụ a kpọgidere nelu obe. Kama, ọ hụrụ Eze nke ndị eze na Onyenwenụ kasị ndị nwenụ niile, Eze nke Alaeze Chineke, onye ga-ebibi ndị iro Chineke niile ma ndị bụ mmụọ ma ndị bụ mmadụ noge na-adịghị anya, gọziekwa ndị niile na-erubere Chineke isi ruo mgbe ebighị ebi.Mkpughe 19:16;21:3, 4.Otú E Kwesịrị Isi Na-ele Mmejọ AnyaE nwere otu di na nwunye aha ha bụ Don na Margaret.Nwa ha nwaanyị na di ya na ụmụ ha abụọ bịara leta ha. Margaret kpebiri isikọta makaroni na chiiz ka ha niile rie tupu ụmụ ụmụ ya na ndị mụrụ ha alawa. Ụdị nri a na-atọgbu ụmụ ụmụ ya ahụ atọgbu. Ihe Margaret na-arụ tupu ya alaa ezumike nká bụ isi nri. Ọ bụ osi ite ma nke ọ na-eme.Mgbe ha niile nọdụrụ iri nri, Margaret bubatara efere nri ma dọsa ya netiti tebụl. Mgbe o kpughere ya, ya eju ya anya na ihe dị nefere ahụ bụ naanị chiiz o siiri esi. Margaret echefuola itinye makaroni bụ isi ihe o kwesịrị iji sie nri ahụ.Nagbanyeghị afọ ole anyị dị ma ọ bụ otú anyị maruru ihe, anyị niile na-emejọ ihe. O nwere ike ịbụ ikwu okwu na-echeghị ya eche ma ọ bụ ime ihe mgbe anyị na-ekwesịghị ime ya ma ọ bụkwanụ na anyị leghaara ihe anya ma ọ bụ chefuo ya. Gịnị mere anyị ji emejọ ihe? Olee ihe ga-enyere anyị aka ma anyị mejọọ ihe? Ò nwere otú anyị ga-esi ghara ịna-emejọ ihe chaa chaa? Ile mmejọ anya otú kwesịrị ekwesị ga-enyere anyị aka ịza ajụjụ ndị a.OTÚ ANYỊ SI ELE MMEJỌ ANYA NA OTÚ CHINEKE SI ELE YAObi na-adị anyị ezigbo ụtọ ma mmadụ kelee anyị maka ihe anyị mere nke ọma. Ọ bụrụ na anyị emejọọ ihe, ọ bụ na anyị ekwesịghị ikweta na anyị mejọrọ, ọ bụrụgodị na anyị mere ya namaghị ama ma ọ bụ na ndị ọzọ amaghị na anyị mejọrọ ihe? Ihe ga-enyere anyị aka ime ya bụ ịdị umeala nobi.Ọ bụrụ na onwe anyị na-ebu anyị isi, anyị nwere ike ịchọwa otú anyị ga-esi gosi na ihe anyị mere adịchaghị njọ ma ọ bụ chọwa onye anyị ga-ebo ya ma ọ bụkwanụ gọọ na ọ bụghị anyị mere ya. Ime ụdị ihe a na-akpatakarị nsogbu. O nwere ike ime ka a ghara idozi nsogbu ahụ ma ọ bụ mee ka a tawa onye aka ya dị ọcha ụta. Ọ bụrụgodị na anyị agbaara ihe anyị metere ọsọ ugbu a, anyị kwesịrị icheta na onye ọ bụla nime anyị ga-emecha zaa Chineke ajụjụ maka onwe ya.Ndị Rom 14:12.Otú Chineke si ele mmejọ anya dị iche notú anyị si ele ya. NAbụ Ọma, a kọwara Chineke ka onye na-eme ebere, na-emekwa amara. Ebe ahụ kwukwara, sị: Ọ gaghị na-ahụta mmejọ mgbe niile, ọ gaghịkwa anọgide na-ewe iwe ruo mgbe ebighị ebi. Ọ ma na anyị ezughị okè, marakwa na ọ bụ ya mere anyị ji emejọkarị ihe. Ọ na-echeta na anyị bụ ájá.Abụ Ọma 103:8, 9,14.Ihe ọzọ bụ na Chineke bụ nna anyị na-eme ebere. Ọ chọkwara ka anyị bụ ụmụ ya na-ele mmejọ anya otú yanwa si ele ya. Abụ Ọma 130:3 Okwu Chineke bụ Baịbụl na-enyere anyị aka ịma ihe anyị ga-eme mgbe anyị mejọrọ ihe ma ọ bụkwanụ mgbe ndị ọzọ mejọrọ ihe.IHE Ị GA-EME MGBE GỊ MA Ọ BỤ NDỊ ỌZỌ MEJỌRỌ IHEỌ na-abụkarị mmadụ mejọọ ihe, ya achọwa onye ọ ga-asị na ọ bụ ya mejọrọ ma ọ bụkwanụ kwuwe ihe ọ ga-asị mere o ji kwuo ihe o kwuru ma ọ bụ mee ihe o mere. Ma, o kwesịghị ịdị otú ahụ. Ọ bụrụ na ihe i kwuru kpasuru mmadụ iwe, rịọya mgbaghara ma gbalịa mee ka unu dịrịkwa ná mma. Olee ihe i kwesịrị ime ma ọ bụrụ na i mejọrọ ihe ma ọ bụ mee ihe kpataara gị ma ọ bụ ndị ọzọ nsogbu? Kama igbuwe onwe gị ma ọ bụ tawa ndị ọzọ ụta, gbalịa mezie ihe i mebiri. Ọ bụrụ na ị chọwa onye ị ga-ebo ya, ọ ga-eme ka nsogbu ahụ dịrị na-aga ma ọ bụ kakwuo njọ. Nihi ya, e nwee ihe i mejọrọ, mụta ihe na ya, ma gbalịzie mee ihe i kwesịrị ime.Ọ bụrụ na onye ọzọ emejọọ ihe, anyị na-egosikarị na ihe onye ahụ mere adịghị anyị mma. Ma, ọ ga-aka mma ma anyị mee ihe Jizọs kwuru. Ọ sịrị: Ya mere, ihe niile unu chọrọ ka ndị mmadụ na-emere unu, unu onwe unu aghaghị imere ha otú ahụ. Matiu 7:12 Ọ bụrụ na i mejọrọ ihe, ya bụrụgodị obere ihe, ị ga-achọ ka ndị ọzọ meere gị ebere ma ọ bụdị leghara ihe ahụ i mejọrọ anya kpamkpam. Ọ bụ na i kwesịghị ịgbalị na-emekwara ndị mejọrọ gị ebere?Ndị Efesọs 4:32IHE NDỊ GA-ENYERE ANYỊ AKA ỊGHARA ỊNA-EMEJỌKARỊ IHEOtu akwụkwọ ọkọwa okwu kwuru na mmadụ na-emejọkarị ihe mgbe ọ na-emeghị mkpebi dị mma, ọ na-amachaghị ihe gbasara ihe ọ na-eme ma ọ bụkwanụ na o lezighị anya mee ihe. O doro anya na otu nime ihe ndị a nwere ike ime ka onye ọ bụla nime anyị mejọọ ihe. Ma, anyị nwere ike ibelata otú anyị si emejọ ihe ma anyị mee ihe ụfọdụ Baịbụl kwuru.E dere otu nime hanIlu 18:13. Ebe ahụ sịrị: Mgbe onye ọ bụla na-aza okwu tupu ya anụ ya, ọ bụụrụ ya nzuzu na mmechuihu. Ọ bụrụ na i wepụta oge nụ otú ihe niile si mee, chebara ihe ị chọrọ ikwu echiche, ọ ga-eme ka ị ghara ikwu ma ọ bụ mee ihe ị ga-emecha kwaara mmakwaara. Ichebara ihe echiche nke ọma tupu anyị emee ya ga-enyere anyị aka ịghara ime mkpebi na-adịghị mma ma ọ bụ imejọ ihe.Ihe ọzọ ga-enyere anyị aka dị náNdị Rom 12:18. Ebe ahụ sịrị: Ọ bụrụ na o kwere omume, ọ bụrụhaala na ọ dị unu naka, unu na mmadụ niile dịrị nudo. Mee ike gị niile ka gị na ndị ọzọ na-adị ná mma. Gị na ndị ọzọ na-emekọ ihe, na-echebara ha echiche ma na-akwanyere ha ùgwù. Gbalịakwa na-ekele ha maka ihe ndị ha metara ma na-agba ha ume. Ị na-eme ihe ndị a, ọ ga-adịrị unu mfe ịgbaghara ibe unu ma e nwee onye kwuru okwu necheghị ya eche. O nwedịrị ike ime ka e nwee ike idozi oké ihe e mejọrọ.Lee ma ò nwere ihe ị ga-amụta nihe i mejọrọ. Kama ịna-achọ ihe ị ga-asị mere i ji kwuo ihe i kwuru ma ọ bụ mee ihe i mere, gbalịa lee ma ị ga-eji ya mụtakwuo ịkpa àgwà ọma. Lee ma ihe merenụ ò gosiri na i kwesịrị ịna-enwekwu ndidi, obiọma ma ọ bụ na-ejidekwu onwe gị. Ka ò gosiri na i kwesịrị ịdịkwu nwayọọ, na-emekwu udo ma ọ bụ na-ahụkwu ndị ọzọ nanya. Ndị Galeshia 5:22, 23 Ma ọ dịghị ihe ọzọ, ị ga-amụta ihe ị na-ekwesịghị ime mgbe ọzọ. Gbalịa wepụtụ obi nihe i mejọrọ, ọ bụ eziokwu na ị gaghị eme ka ihe i mere agbasaghị gị. Ịchịfu ihe ụfọdụ nọchị nwedịrị ike ime ka obi rutụ gị ala.ILE MMEJỌ ANYA OTÚ KWESỊRỊ EKWESỊ GA-ABARA ANYỊ URUIle mmejọ anya otú kwesịrị ekwesị ga-enyere anyị aka ịma ihe anyị ga-eme mgbe anyị mejọrọ ihe ma ọ bụ mgbe ndị ọzọ mejọrọ. Obi ga na-eru anyị ala, anyị na ndị ọzọ ana-adịkwa nudo. Ọ bụrụ na anyị agbalịa mụta ihe nihe ndị anyị mejọrọ, anyị ga-enwekwu amamihe, ndị ọzọ ga-ahụkwa anyị nanya. Ọ ga-eme ka anyị ghara ịna-ada mbà nobi mgbe niile ma ọ bụkwanụ na-eche na o nweghị ihe anyị dị mma ya. Ọ bụrụ na anyị ana-echeta na ndị ọzọ na-agbalịkwa ka ha ghara ịna-emejọ ihe, ọ ga-eme ka anyị na ha na-adịkwu ná mma. Uru kachanụ anyị ga-erite bụ na anyị ga-amụta ịna-ahụ ndị ọzọ nanya ma na-agbaghara ha otú Chineke na-eme.Ndị Kọlọsi 3:13.Ihe ahụ Margaret anyị kwuru gbasara ya ná mbido isiokwu a mejọrọ, ò mere ka ezinụlọ ya gharazie inwe obi ụtọ ná nnọkọ ha ahụ? Mbanụ. Onye ọ bụla chịsara ihe ahụ merenụ nọchị, Margaret kachadị chịa ọchị. Ha rikwara nri ahụ otú ahụ nejighị makaroni. Mgbe ọtụtụ afọ gachara, ụmụ ụmụ ya ndị ahụ kọọrọ ụmụ nke ha ihe ahụ merenụ, kọọkwara ha ihe ndị ha na-echeta gbasara ndị nne na nna ha ochie na-eme ha obi ụtọ. A sị ka e kwuwe, e nweghị onye na-enweghị ike imejọ ihe.Gịnị Mere E Ji Nwee Baịbụl Dị Iche Iche?Gịnị mere e ji nwee Baịbụl dị iche iche taa? Ì chere na Baịbụl ndị ọhụrụ a na-asụgharị na-enyere ndị mmadụ aka ịghọtakwu Baịbụl ka ọ na-eme ka o siere ha ike? Ọ bụrụ na anyị amata ndị sụgharịrị ha na ihe mere ha ji sụgharịa ha, ọ ga-enyere anyị aka ịmata nke dị mma anyị ga-agụ.Ma, oleedị onye dere Baịbụl? Oleekwa mgbe e dere ya?BAỊBỤL MBỤBaịbụl nwere agba abụọ. Agba nke mbụ nwere akwụkwọ iri atọ na itoolu. Ihe e dere na ha bụ okwu dị nsọ nke Chineke. Ndị Rom 3:2 Ọ bụ ụmụ nwoke ndị Chineke nyere mmụọ nsọ ya, dere ihe ndị dị na ya. O were ha ogologo oge, ihe dị ka otu puku na otu narị afọ, ya bu, malite nafọ 1513 Tupu Oge Ndị Kraịst, ruo obere oge mgbe afọ 443 Tupu Oge Ndị Kraịst gachara. Ọ bụ asụsụ Hibru ka ha kacha jiri dee ya. Nihi ya, anyị na-akpọ agba ahụAkwụkwọ Nsọ Hibru.Ihe ọzọ e ji mara ya bụ Agba Ochie.Agba nke abụọ nwere akwụkwọ iri abụọ na asaa. Ihe e dere na ha bụkwa okwu Chineke. 1 Ndị Tesalonaịka 2:13 Chineke nyere ndị na-eso ụzọ Jizọs Kraịst mmụọ nsọ ya, ha dee akwụkwọ ndị ahụ. Oge o were ha ebughị ibu ma e jiri ya tụnyere oge e ji dee agba nke mbụ. O were ha ihe dị ka afọ iri isii, malite nihe dị ka nafọ 41 Oge Ndị Kraịst ruo nafọ 98 Oge Ndị Kraịst. Ọ bụ asụsụ Grik ka ha kacha jiri dee ha. Nihi ya, anyị na-akpọ agba nke aAkwụkwọ Nsọ Grik nke Ndị Kraịst.Ihe ọzọ e ji mara ya bụ Agba Ọhụrụ.A chịkọta akwụkwọ niile a dị na Baịbụl, ha dị iri isii na isii. E dere okwu Chineke na-agwa ụmụ mmadụ nime ha. Ma, gịnị mere e ji na-enwe Baịbụl dị iche iche taa? Ka anyị lee ihe atọ gbara ọkpụrụkpụ mere ya.Ka ndị mmadụ nwee ike ịgụ Baịbụl nasụsụ ha.Ka e nwee ike iwepụ ihe ụfọdụ ndị depụtaghachiri Baịbụl dehiere, ka Baịbụl nwee ike ịdịkwa otú ọ dị na mbụ.Ka ọ dị otú ndị mmadụ si ekwu okwu noge a na-asụgharị ya.Ka anyị lee otú ndị sụgharịrị Baịbụl abụọ so na Baịbụl ndị mbụ a sụgharịrị si mee ihe atọ a.SEPTUAGINTGRIKNihe dị ka narị afọ atọ tupu Jizọs abịa nụwa, ndị ọkà mmụta ndị Juu malitere ịsụgharị Akwụkwọ Nsọ Hibru gaa nasụsụ Grik. Ọ bụ ya ka e mechara kpọwaSeptuagintGrik.Gịnị mere ha ji wepụta Baịbụl a? Noge ahụ, ọtụtụ ndị Juu anaghịzi asụ Hibru, ha na-asụzi Grik. Ọ bụ ya mere ha ji sụgharịa ya iji nyere ha aka ịna-agụ ihe odide ndị ahụ dị nsọ.2 Timoti 3:15.Septuagintahụ nyekwaara ọtụtụ nde ndị na-abụghị ndị Juu na-asụ Grik aka ịghọta Baịbụl. Olee otú o si mee? Otu prọfesọ aha ya bụ W. F. Howard kwuru ihe merenụ. Ọ sịrị: Nihe dị ka nafọ 50 Oge Ndị Kraịst, Septuagint ghọrọ Baịbụl Chọọchị Ndị Kraịst na-agụzi. Ndịozi na-eji ya aga ozi ọma si notu ụlọ nzukọ gaa nọzọ, na-egosi ndị mmadụ na Jizọs bụ Mesaya ahụ. Ọrụ Ndịozi 17:3, 4;20:20 Otu ọkà mmụta Baịbụl aha ya bụ F. F. Bruce kwuru na ọ bụ otu nime ihe mere ọtụtụ ndị Juu ji mechaa kwụsị inwe mmasị na Septuagint.Ma, ka ndị na-eso ụzọ Jizọs na-enwetakwu Akwụkwọ Nsọ Grik nke Ndị Kraịst, ha wekọtara ya na nsụgharị Septuagint nke Akwụkwọ Nsọ Hibru, ya aghọọ Baịbụl zuru ezu e nwere taa.BAỊBỤL LATINVULGATEMgbe e dechara Baịbụl, ihe dị ka narị afọ atọ agaa, otu onye ọkà mmụta okpukpe aha ya bu Jerom sụgharịrị Baịbụl nasụsụ Latin. Ọ bụ ya ka e mechara kpọwaLatinVulgate.Ma tupu mgbe ahụ, e nwere Baịbụl dị iche iche nasụsụ Latin. Gịnịzi mere e ji sụgharịwa nke ọhụrụ? Otu akwụkwọ aha ya bụThe International Standard Bible Encyclopedia,kwuru na Jerom chọrọ imezi ihe ụfọdụ a na-asụgharịtaghị na ndehie ihe ụfọdụ, nakwa iwepụ ihe ndị e tinyere na-ekwesịghị ịdị na Baịbụl na iweghachi ndị e wepụrụ kwesịrị ịdị na ya.Jerom meziri ọtụtụ nime ihe ndị a. Ma mgbe obere oge gara, ndị isi chọọchị kpara otu nnukwu arụ. Ha kwuru na ọ bụ naanị Baịbụl LatinVulgateka ndị mmadụ ga na-agụzi. Ha ekweghị ndị mmadụ gụọ Baịbụl ndị ọzọ ruo ọtụtụ narị afọ. Baịbụl LatinVulgatemere ka ndị nkịtị ghara ịghọta Baịbụl nihi na ọtụtụ nime ha amaghị asụsụ Latin chaa chaa.BAỊBỤL NDỊ ỌHỤRỤ NA-APỤTAKWUKa oge na-aga, ndị mmadụ nọ na-ewepụtakwu Baịbụl dị iche iche. Otu nime ha bụ Baịbụl a sụgharịrị nasụsụ Siriak, nke a na-akpọPeshittaSiriak. E wepụtara ya nihe dị ka otu puku afọ na narị afọ isii gara aga. Ma, ọ bụ nihe dị ka narị afọ asaa gara aga ka ndị mmadụ gbakwuru mbọ ka a sụgharịa Akwụkwọ Nsọ nasụsụ dị iche iche ka ọtụtụ ndị nkịtị nwee ike inweta ya nasụsụ ha.Ọ bụ noge ahụ, nỊngland, ka otu nwoke aha ya bụ Jọn Wiklif bidoro ịsụgharị Baịbụl nasụsụ Bekee, bụ asụsụ ndị obodo ya na-aghọta. Mgbe obere oge gara, ígwè e ji ebi akwụkwọ otu nwoke aha ya bụ Johannes Gutenberg mepụtara, mere ka ọ dịkwuoro ndị na-asụgharị Baịbụl mfe ịna-ebipụta ma na-ekesa Baịbụl ndị ọhụrụ nasụsụ dị iche iche ndị mmadụ na-asụ na Yurop.Mgbe a bịara nwee Baịbụl dị iche iche nasụsụ Bekee, ụfọdụ ndị na-agba Baịbụl ụkwụ jụwara ihe mere a ga-eji na-enwe Baịbụl dị iche iche notu asụsụ. Otu onye ụkọchukwu Bekee, dịrị ndụ nihe karịrị nari afọ abụọ gara aga, aha ya bụ John Lewis, kwuru, sị: E nwere oge asụsụ na-eru, ya emee ochie, ndị mmadụ agaghịzi na-aghọta ya. Ọ bụ ya mere o ji dị mkpa ka a na-asụgharị Baịbụl dị iche iche ka ọ daba notú e si ekwu okwu noge a na-asụgharị ya, ka ndị dịrị ndụ noge ahụ ghọta ya.Taa, ọ bụ ndị ọkà mmụta Baịbụl kacha kwesị ileba anya ná nsụgharị Baịbụl ndị merela ochie iji mara ma è nwere ihe ndị e kwesịrị imezi na ya. Ọ bụ nihi na ha ma asụsụ ndị ochie ahụ e ji dee Baịbụl nke ọma, nweekwa akwụkwọ mpịakọta ndị e ji dee Baịbụl noge ochie, ndị a chọtarala noge anyị. Ihe ndị a na-enyere ha aka ịmata ma ihe dị na Baịbụl ndị a merela ochie ọ bụ ihe ndị dị na Baịbụl mbụ.Ọ bụ ihe a mere o ji aba uru mmadụ inwe Baịbụl e ji asụsụ ndị mmadụ na-asụ noge a sụgharịa. Ma, anyị kwesịkwara ịkpachara anya gbasara Baịbụl ụfọdụ.Ọ bụrụ na ihe mere ndị meziri ihe na Baịbụl ochie ma bipụta nke ọhụrụ ji mee ya bụ nihi na ha hụrụ Chineke nanya neziokwu, ihe ha mere ga-abara anyị uru.Ndị Kraịst, Hà Kwesịrị Ịna-agba Krismas?Ọtụtụ nde mmadụ nọ nụwa kweere na Krismas bụ ememme e ji echeta ụbọchị a mụrụ Jizọs Kraịst. Ma, ị jụtụla onwe gị ma Ndị Kraist oge mbụ, dị ka ndịozi Jizọs na ndị na-eso ụzọ ya, hà gbara Krismas? Ị ma ihe Baịbụl kwuru gbasara ememme ncheta ụbọchị ọmụmụ? Ọ bụrụ na anyị amata azịza ajụjụ ndị a, ọ ga-enyere anyị aka ịma ma Ndị Kraịst hà kwesịrị ịna-agba Krismas.Ihe mbụ anyị kwesịrị ịma bụ na o nweghị ebe Baịbụl kwuru na Jizọs ma ọ bụ onye ọ bụla ọzọ fere Chineke chetara ụbọchị ọmụmụ ya. Akwụkwọ Nsọ kọrọ naanị gbasara mmadụ abụọ mere ememme ncheta ụbọchị ọmụmụ ha. Mmadụ abụọ ndị a anaghị efe Jehova, bụ Chineke e dere Okwu ya na Baịbụl. Baịbụl akọghị akụkọ ọma gbasara ememme ncheta ọmụmụ abụọ ndị a. Jenesis 40:20;Mak 6:21 Otu akwụkwọ aha ya bụEncyclopædia Britannica,kwuru na Ndị Kraịst oge mbụ akwadoghị ememme ndị ọgọ mmụọ bụ icheta ụbọchị ọmụmụ.Olee ụbọchị a mụrụ Jizọs?Baịbụl ekwughị kpọmkwem ụbọchị a mụrụ Jizọs. Otu akwụkwọ aha ya bụ McClintock and StrongsCyclopediakwuru, sị: Anyị agaghị esili nAgba Ọhụrụ ma ọ bụ nebe ọ bụla ọzọ mata ụbọchị a mụrụ Kraịst. O doro anya na ọ bụrụ na Jizọs chọrọ ka ndị na-eso ụzọ ya na-echeta ụbọchị a mụrụ ya, ọ gaara eme ka ha mata kpọmkwem ụbọchị a mụrụ ya.Ihe nke abụọ bụ na o nweghị ebe e dere na Baịbụl na Jizọs ma ọ bụ onye ọ bụla nime ndị na-eso ụzọ ya gbara Krismas. Akwụkwọ bụNew Catholic Encyclopediakwuru na ebe mbụ a kpọtụrụ ịgba Krismas aha bụ na kalenda Philocalus, bụ kalenda ndị Rom. Ọ bụ nafọ 336 ka e dere akwụkwọ e si nweta ihe ndị e dere na kalenda ahụ. Ihe ọ pụtara bụ na e dechaala Baịbụl, ihe dị ka narị afọ atọ agaakwa Jizọs bịara nụwa tupu e nwee ebe mbụ a kpọtụrụ Krismas aha. Akwụkwọ ahụ kwuziri, sị: O doro anya na ọ bụghị Chineke kwuru ka a na-agba Krismas, e kwughịkwa ka a na-agba ya nAgba Ọhụrụ.Olee ihe Jizọs gwara ndị na-eso ụzọ ya ka ha na-echeta?Onye Ozizi Ukwu anyị bụ Jizọs gwara ndị na-eso ụzọ ya ihe doro anya ọ chọrọ ka ha na-eme, e dekwara ihe ndị ahụ na Baịbụl. Ịgba Krismas esoghị notu nime ha. Otú ahụ onye nkụzi na-agaghị achọ ka ụmụ akwụkwọ ya hapụ ihe ọ gwara ha mee, mewa ihe ọzọ, Jizọs achọghịkwa ka ndị na-eso ụzọ ya gabiga ihe e dere ede nAkwụkwọ Nsọ.1 Ndị Kọrịnt 4:6.Ma, e nwere otu ihe dị oké mkpa Ndị Kraịst oge mbụ mere. Ọ bụ Ncheta Ọnwụ Jizọs. Jizọs ji aka ya gwa ndị na-eso ụzọ ya mgbe ha ga na-echeta ọnwụ ya, gosikwa ha otú ha ga-esi na-eme ya. E dere otú ọ chọrọ ka ha si na-eme ya na ụbọchị ọ nwụrụ na Baịbụl.Luk 22:7,19;1 Ndị Kọrịnt 11:25.Dị ka anyị hụrụla, Krismas bụ ememme ncheta ụbọchị ọmụmụ. Ndị Kraịst oge mbụ emeghịkwa ememme ndị ọgọ mmụọ a. Ihe ọzọkwa bụ na e nweghị ebe Baịbụl kwuru na Jizọs ma ọ bụ onye ọ bụla ọzọ gbara Krismas. Nihi ihe ndị a anyị lebara anya na ha, ọtụtụ nde Ndị Kraịst nọ nụwa niile ekpebiela na haagaghịna-agba Krismas.Gịnị Ka Baịbụl Kwuru?Gịnị bụ Amagedọn?Ụfọdụ ndị na-ekwu. . .na ọ ga-abụ mbibi a ga-eji ngwá agha ọgwụrụ mba bibie ụwa ma ọ bụkwanụ mgbe ọdachi ndị na-emere onwe ha ga-ebibi ụwa a.Gịnị ka i chere?Ihe Baịbụl kwuruAmagedọn bụ agha nke oké ụbọchị nke Chineke, Onye Pụrụ Ime Ihe Niile ga-eji ebibi ndị ajọ omume.Mkpughe 16:14,16.Olee ihe ọzọ anyị ga-amụta na Baịbụl?Ihe mere Chineke ga-eji alụ agha Amagedọn abụghị ka o bibie ụwa, kama, ka o chebe ya ka ụmụ mmadụ ghara ibibi ya.Mkpughe 11:18.Agha Amagedọn ga-akwụsị agha niile.Abụ Ọma 46:8, 9.Ò Nwere Ndị Agha Amagedọn Na-agaghị Egbu?Gịnị ka ị ga-aza?EeMbaO nwere ikeIhe Baịbụl kwuruOké ìgwè mmadụ ndị si ná mba niile agaghị anwụ noké mkpagbu ahụ. Agha Amagedọn bụ ihe ikpeazụ ga-eme noké mkpagbu ahụ.Mkpughe 7:9,14.Olee ihe ọzọ anyị ga-amụta na Baịbụl?Chineke chọrọ ka ọtụtụ ndị ghara ịnwụ nAmagedọn. Ma, ọ ga-egbu ndị ajọ omume nihi na ha achọghị ichegharị.Ezikiel 18:32.Baịbụl kwuru ihe anyị ga-eme ka a ghara ibibi anyị nAmagedọn.Zefanaya 2:3.Gụọ Isiokwu Ndị Ọzọ nỊntanetNdịàmà Jehova Hà Kweere na Jizọs?Gaa nebe e dere GBASARA ANYỊ pịa ebe e dere AJỤJỤ NDỊ MMADỤ NA-AJỤKARỊ 